Babelscape/SREDFM huggingface dataset:
Τσίτρε

Το Τσίτρε είναι επιτροπή ανάπτυξης χωριού στην επαρχία Παρμπάτ στην Ζώνη Νταουαλαγκίρι του κεντρικού Νεπάλ. Κατά τη στιγμή της νεπαλικής απογραφής του 1991 είχε πληθυσμό 2.229 κατοίκων.
Ραγκουνάθ Μούρμου

Ο Παντίτ Ραγκουνάθ Μούρμου (5 Μαΐου 1905 – 1 Φεβρουαρίου 1982) ήταν ο εφευρέτης του αλφαβήτου "Ολ Τσίκι" που χρησιμοποιείται για την γλώσσα Σαντάλι.

Όπως και στα βιβλία των τραγουδιών και θεατρικών του, ο Μούρμου επίσης έγραψε σχολικά βιβλία στο αλφάβητο Ολ Τσίκι.
Λίμνη Φοκσούντο

Η Λίμνη Φοκσούντο (νεπαλικά: फोक्सुण्डो ताल, μεταγραφή: "Phoksuṇḍo tāl") είναι μια αλπική ολιγοτροφική λίμνη φρέσκου νερού στο εθνικό πάρκο Σέι Φοκσούντο στο Νεπάλ, ευρισκόμενο σε 3.611,5 μέτρα πάνω από το επίπεδο της θάλασσας στην επαρχία Ντόλπα. Η λίμνη Φοκσούντο έχει μέγεθος 494 εκταρίων με όγκο νερού 409.000.000 κυβικών μέτρων και για την απαλλαγή των 3.715 κυβικών μέτρων ανά δευτερόλεπτο. Το 2004, μια έρευνα από το Τμήμα Υδρολογίας και Μετεωρολογίας, μέτρησε το μέγιστο βάθος της λίμνης στα 145 μέτρα.

Τον Σεπτέμβριο του 2007, η λίμνη Φοκσούντο έχει χαρακτηριστεί ως περιοχή Ραμσάρ. Ο αριθμός αναφοράς είναι 1694.

Στο νότιο άκρο της λίμνης, το χωριό Ρίνγκμο κάθεται στο φράγμα κατολίσθησης 30-40.000 ετών που σχηματίστηκε στη λίμνη. Επίσης, στη λίμνη υπάχει ένας καταρράκτης 167 μέτρων.
Βιντίσα

Η Βιντίσα (χίντι: विदिशा) είναι μια πόλη στην πολιτεία του Μάντια Πραντές της Ινδίας.

Η επαρχία δημιουργήθηκε ως "επαρχία Μπίλσα" το 1904 με την ένταξή των τεχσίλ της Βιντίσα (επίσης γνωστή ως Μπίλσα) και της Μπασόντα, αλλά όχι στην πολιτεία Μπασόντα, που τότε αποτελούσε μέρος της πολιτείας Γκουαλιόρ. Μετά την ανεξαρτησία της Ινδίας το 1947, η πρώην πριγκιπάτο του Γκουαλιόρ έγινε μέρος της πολιτείας Μάντια Μπάρατ, το οποίο ιδρύθηκε το 1948.

Βρίσκεται κοντά στην πολιτειακή πρωτεύουσα Μποπάλ. Η Βιντίσα ήταν η διοικητική έδρα του Μπέλσα, ή Μπίλσα, κατά τη διάρκεια της Μεσαιωνικής περιόδου.
Διαγωνισμός Νέων Μουσικών Eurovision 2018

Ο Διαγωνισμός Νέων Μουσικών Eurovision 2018 ήταν ο 19ος Διαγωνισμός Νέων Μουσικών Eurovision. Διεξήχθη στο Ηνωμένο Βασίλειο για πρώτη φορά μετά την διεξαγωγή του πρώτου διαγωνισμού, το 1982. Ο διαγωνισμός ήταν μια συμπαραγωγή της Ευρωπαϊκής Ραδιοτηλεοπτικής Ένωσης (EBU), του Διεθνούς Φεστιβάλ Εδιμβούργου και της Βρετανικής Εταιρίας Μεταδόσεων (BBC). Μουσικοί από δεκαοκτώ χώρες συμμετείχαν στον διαγωνισμό, με την Αλβανία να κάνει την πρώτη της εμφάνιση μαζί με άλλες επτά χώρες που επιστρέφουν και την Αυστρία να αποχωρεί για πρώτη φορά από τον διαγωνισμό.

Ο τελικός πραγματοποιήθηκε στο Usher Hall στις 23 Αυγούστου 2018, με τη Συμφωνική Ορχήστρα του BBC Σκωτίας υπό τη διεύθυνση του μαέστρου και αρχιμουσικού Thomas Dausgaard. Η παραγωγή έγινε από τα BBC Studios για το BBC Σκωτία με παρουσιαστές τον Petroc Trelawny και την Josie d'Arby.
Ρούσκιο

Το Ρούσκιο είναι βουνό της Αχαΐας. Το υψηλότερο σημείο του βρίσκεται σε υψόμετρο 1.457 μέτρων.
Κόττζεμπι

Ο Κόττζεμπι, κόττσεμπι, ή γκόττζεμπι (κορεατικά: 꽃 제비, μεταγραφή kkotjebi, kkotchebi) είναι κορεατικός όρος που υποδηλώνει τα άστεγα παιδιά στη Βόρεια Κορέας. Ο όρος σημαίνει κυριολεκτικά "ανθίζοντα (꽃) χελιδόνια (제비)", καθώς οι κότζεμπι αναζητούν συνεχώς τροφή και καταφύγιο. Οι Κόττζεμπι δεν είναι επίσημα αναγνωρισμένοι στη Βόρεια Κορέα, και  οποιαδήποτε αναφορά του όρου σε κρατικές δημοσιεύσεις και έγγραφα απαγορεύεται.
Πολιτισμικό Κέντρο της Σερβίας

Το Πολιτισμικό Κέντρο της Σερβίας είναι πολιτισμικό κέντρο το οποίο προωθεί τον πολιτισμό της Σερβίας στο Παρίσι της Γαλλίας. Ιδρυθέν το 1973, ευρίσκεται επί του αριθμού 123 της Σαιν-Μαρτέν, στο 4ο Δημοτικό Διαμέρισμα Παρισιού. Είναι μέλος του "Forum des Instituts Culturels Étrangers à Paris".
Σημαία της Καρνάτακα

Η Σημαία της Καρνάτακα είναι η επίσημη σημαία της πολιτείας της Καρνάταα στη νότια Ινδία.
Yamato 000593

μικρογραφία|300x300px|Ο μετεωρίτης Yamato 000593 με μάζα 13,7 κιλά - ο κύβος είναι 1 εκατοστό (NASA, 2012).
Ο Yamato 000593 (ή Y000593) είναι ο δεύτερος μεγαλύτερος μετεωρίτης που βρέθηκε στη Γη προερχόμενος από τον πλανήτη Άρη. Μελέτες δείχνουν ότι ο Αρειανός μετεωρίτης σχηματίστηκε περίπου 1,3 δισεκατομμύρια χρόνια πριν, από μια ροή λάβας στον Άρη. Μια πρόσκρουση συνέβη στον Άρη περίπου 11 εκατομμύρια χρόνια πριν που αποκόλλησε και εκτόξευσε τον μετεωρίτη από την επιφάνεια του Άρη στο διάστημα. Ο μετεωρίτης έπεσε στη Γη στην Ανταρκτική πριν από περίπου 50.000 χρόνια. Η μάζα του είναι 13,7 κιλά και έχει βρεθεί ότι περιέχει στοιχεία παρελθοντικής αλλοίωσης από νερό.

Σε μικροσκοπικό επίπεδο, διακρίνονται σφαίρες στο μετεωρίτη που είναι πλούσιες σε άνθρακα σε σύγκριση με γειτονικές περιοχές που δεν περιέχουν τέτοιες σφαίρες. Οι πλούσιες σε άνθρακα σφαίρες και οι παρατηρούμενες μικρο-σήραγγες μπορεί να έχουν σχηματιστεί από βιοτική δραστηριότητα, σύμφωνα με επιστήμονες της NASA.
Φαχρί Αμπντ αλ-Νουρ

Ο Φαχρί Αμπντ αλ-Νουρ (فخري عبد النور), (15 Ιουνίου 1881 - 9 Δεκεμβρίου 1942) ήταν Αιγύπτιος Κόπτης πολιτικός.. Γεννήθηκε στη Γκίργκα της Αιγύπτου το 1881, ενώ έλαβε την εκπαίδευσή του στην Ιησουιτική Σχολή του Καΐρου. Το 1907, εντάχθηκε στο Κόμμα Ούμμα, όπου και συνεισέφερε στην δημιουργία της κομματικής εφημερίδας του, "al-Jarida". Παράλληλα, συνεισέφερε σημαντικά στην στρατολόγηση Κοπτών υποστηρικτών και μελών του κόμματος. Επίσης, το 1924 εξελέγη στην Βουλή των Αντιπροσώπων, αξίωμα το οποίο και διατήρησε έως τον θάνατό του, το 1942.
Φιλίπε Κουτίνιο

Ο Φιλίπε Κουτίνιο Κορέια (πορτογαλικά: "Philippe Coutinho Correia", προφορά: "fiˈlipi kowˈtʃĩɲu", 12 Ιουνίου 1992) είναι Βραζιλιάνος επαγγελματίας ποδοσφαιριστής που αγωνίζεται ως πλάγιος μέσος και μεσοεπιθετικός στην Εθνική Βραζιλίας και στην Λα Λίγκα για την Μπαρτσελόνα. 

Γεννημένος στο Ρίο ντε Τζανέιρο, ξεκίνησε στις ακαδημίες της Βάσκο ντα Γκάμα, δείχνοντας ότι είναι ταλαντούχος. Έτσι, το 2008, γίνεται επαγγελματίας, υπογράφοντας συμβόλαιο με την Ίντερ Μιλάνου. Εκεί έμεινε έως και το 2013, όμως αγωνίστηκε και ως δανεικός δις, μία στη Βάσκο ντε Γκάμα και μία στην Εσπανιόλ. Κατόπιν, πήγε στη Λίβερπουλ, παραμένοντας εκεί έως και το 2018. Τότε λοιπόν, τον απέκτησε η Μπαρτσελόνα, η οποία δαπάνησε 142 εκατομμύρια ευρώ, δηλαδή πραγματοποίησε την τρίτη πιο ακριβή μεταγραφή του ποδοσφαίρου. Το καλοκαίρι του 2019 δόθηκε στη Μπάγερν Μονάχου με τη μορφή του δανεισμού για 1 έτος, με την οποία κατέκτησε το Τσάμπιονς Λιγκ.

Στην Εθνική Βραζιλίας αγωνίζεται από το 2009, περνώντας από την U17 και U20. Με την τελευταία κέρδισε και το Παγκόσμιο Κύπελλο ποδοσφαίρου U20, του 2011. Στην Εθνική Βραζιλίας ανδρών, αγωνίζεται από το 2010, έχοντας κάνει περίπου 40 συμμετοχές. Επίσης, συμμετείχε και στο Μουντιάλ του 2018, στη Ρωσία.
Γκιλάντ Τσούκερμαν

Γκιλάντ Τσούκερμαν (αγγ: Ghil'ad Zuckermann, εβρ: גלעד צוקרמן, γενν. 1 Ιουνίου 1971, Τελ Αβίβ, Ισραήλ) (D.Phil., Πανεπιστήμιο της Οξφόρδης, Ph.D. Πανεπιστήμιο του Κέιμπριτζ)
 είναι γλωσσολόγος, καθηγητής στο Πανεπιστήμιο της Αδελαΐδα και πολύγλωσσος.
Μεράλ Ακσενέρ

Η Μεράλ Ακσενέρ (γεννήθηκε στις 18 Ιουλίου 1956, τουρκικά: "Meral Akşener") είναι Τουρκάλα πολιτικός. Υπηρέτησε ως Υπουργός Εσωτερικών και αντιομιλητής του Κοινοβουλίου. Το 2016, οδήγησε μια ομάδα της αντιπολίτευσης μέσα στο Κόμμα Εθνικιστικού Κινήματος (MHP) εναντίον του ηγέτη Ντεβλέτ Μπαχτσελί. Στις 25 Οκτωβρίου 2017, ίδρυσε το Καλό Κόμμα, του οποίου είναι η ηγέτιδα.
Κάστρο του Ωμπαί

Το Κάστρο του Ωμπαί (γαλλικά: "Château d'Aubais") είναι κάστρο ευρισκόμενο στο Ωμπαί, εντός του νομού του Γκαρ και της περιοχής του Λανγκντόκ-Ρουσιγιόν, στη Γαλλία. Σήμερα, αποτελεί ιδιωτική ιδιοκτησία. 

Το συγκεκριμένο κάστρο είναι καταγεγραμμένο ως ιστορικό μνημείο από τις 18 Μαΐου 1998, καθώς και κατηγοριοποιημένο από τις 8 Μαρτίου 2010.

Είναι επισκέψιμο κατά την διάρκεια των Ευρωπαϊκών Ημερών Πολιτιστικής Κληρονομιάς.
Σεσίλ Νέβιλ, δούκισσα της Υόρκης

Η Σεσίλ Νέβιλ, δούκισσα της Υόρκης (3 Μαΐου 1415 - 31 Μαΐου 1495) Αγγλίδα ευγενής σύζυγος του Ριχάρδου της Υόρκης και μητέρα δυο Άγγλων βασιλέων του Εδουάρδου Δ΄ της Αγγλίας και του Ριχάρδου Γ΄ της Αγγλίας. Ονομάστηκε "το τριαντάφυλλο του Ρέμπι" επειδή γεννήθηκε στο "κάστρο του Ρέμπι" στο Ντάραμ και έμεινε γνωστή τόσο για την υπερηφάνεια όσο και για την ευσέβεια της, υπέγραφε ως "Σεσίλλη". Η Σεσίλ Νέβιλ ήταν κόρη του Ραλφ Νέβιλ και της Ιωάννας Μπωφόρ κόμισσας του Γουέστμορλαντ. Οι παππούδες της από πατέρα ήταν ο Τζων Νέβιλ, 3ος βαρόνος των Νέβιλ του Ρέμπι και η Ματθίλδη Πέρσι, κόρη του Ερρίκου Πέρσι, 2ου βαρόνου του Πέρσι. Οι παππούδες της από μητέρα ήταν ο Ιωάννης της Γάνδης και η τρίτη σύζυγος του και πρώην ερωμένη του Αικατερίνη Σουίνφορντ, ο Ιωάννης της Γάνδης ήταν τρίτος γιος του Εδουάρδου Γ΄ της Αγγλίας και της Φιλίππης του Αινώ.

Ο σύζυγος του ήταν διεκδικητής του θρόνου της Αγγλίας από τον Οίκο της Υόρκης την εποχή του Πολέμου των Ρόδων μέχρι τον θάνατο του (1460). Ο μεγαλύτερος γιος της Εδουάρδος ανέβηκε αμέσως μετά στον θρόνο ως Εδουάρδος Δ΄ της Αγγλίας (1461) μετά την ανατροπή του Ερρίκου ΣΤ΄ της Αγγλίας από τον Οίκο του Λάνκαστερ. Η Σεσίλ δεν ευτύχησε να γίνει βασίλισσα της Αγγλίας. Η Σεσίλ Νέβιλ ήταν θεία του Ριχάρδου Νέβιλ, 16ου κόμη του Γουόρικ ενός από τους κορυφαίους στρατιωτικούς αρχηγούς, μεγάλη θεία της Ισαβέλλας Νέβιλ που παντρεύτηκε τον γιο της Γεώργιο, δούκα του Κλάρενς και της Άννας Νέβιλ που παντρεύτηκε τον μικρότερο γιο της Ριχάρδο Γ΄. Η Αικατερίνη Παρ τέταρτης γενιάς μικρανεψιά της Σεσίλ Νέβιλ ήταν έκτη σύζυγος του δισέγγονου της Ερρίκου Η΄ της Αγγλίας.
Τείχη του Σελεστά

Τα Τείχη του Σελεστά (γαλλικά: "Remparts de Sélestat") είναι ιστορικό μνημείο ευρισκόμενο στο Σελεστά, εντός του νομού του Κάτω Ρήνου, στη Γαλλία.
Κομητεία Πριμόριε-Γκόρσκι Κοτάρ

Η Κομητεία Πριμόριε-Γκόρσκι Κοτάρ (, ) είναι κομητεία στη δυτική Κροατία που περιλαμβάνει τον Κόλπο του Κβάρνερ, τη Παράκτια Βόρεια Κροατία και την ορεινή περιοχή του Γκόρσκι Κοτάρ. Η έδρα είναι η Ριέκα. Ο πληθυσμός της κομητείας ήταν 296.195 άτομα στην απογραφή του 2011.

Ο νομός περιλαμβάνει τα νησιά Κρκ, Κρες, Λόσινι και Ραμπ.
Μαλίνσκα-Ντουμπάσνιτσα

Η Μαλίνσκα-Ντουμπάσνιτσα (κροατικά: Malinska-Dubašnica) είναι δήμος στην κομητεία Πριμόριε-Γκόρσκι Κοτάρ στη δυτική Κροατία, με τη Μαλίνσκα ως πρωτεύουσα. Υπάρχουν 2.726 κάτοικοι, με το 90% να είναι Κροάτες.
Σλάβκο Λίνιτς

Ο Σλάβκο Λίνιτς (κροατικά: Slavko Linić, γεννημένος στις 19 Σεπτεμβρίου 1949) είναι Κροάτης πολιτικός και οικονομολόγος. Είναι απόφοιτος της Σχολής Οικονομικών του Πανεπιστημίου της Ριέκα. Από το 1990 έως το 2000 ήταν Δήμαρχος της Ριέκα. Από το 2000 έως το 2003 διετέλεσε Αναπληρωτής Πρωθυπουργός υπό τον Ίβιτσα Ράτσαν. Από τις 23 Δεκεμβρίου 2011 έως τις 6 Μαΐου 2014 ήταν Υπουργός Οικονομικών στην κεντροαριστερή Κυβέρνηση του Ζόραν Μιλάνοβιτς.
Γιόσιπ Φρίστσιτς

Ο Γιόσιπ Φρίστσιτς (κροατικά: "Josip Friščić", 15 Αυγούστου 1949 – 23 Ιανουαρίου 2016) ήταν Κροάτης πολιτικός. Ήταν ηγέτης του Κροατικού Αγροτικού Κόμματος (HSS) και αντιπρόεδρος του κροατικού Κοινοβουλίου από το 2008.

Ο Φρίστσιτς προσχώρησε στο κόμμα το 1992 και στη συνέχεια ίδρυσε πολλά τοπικά παραρτήματα. Μετά από πολλά χρόνια ενεργού πολιτικού έργου, εξελέγη πρόεδρος του κόμματος το 2005. Το κόμμα του ήταν ζωτικής σημασίας για τον σχηματισμό κεντροδεξιάς κυβέρνησης μετά από τις βουλευτικές εκλογές του 2007. Παραιτήθηκε το 2012. Έπασχε από μια σπάνια μορφή καρκίνου και πέθανε στις 23 ιανουαρίου 2016.
Μπράνκο Χργκ

Ο Μπράνκο Χργκ (κροατικά: Branko Hrg, 26 Σεπτεμβρίου 1961 στο Καλνίτσκι Πότοκ) είναι Κροάτης πολιτικός και πρώην επικεφαλής του Κροατικού Αγροτικού Κόμματος (HSS, ελληνική μετάφραση: ΚΑΚ). Ήταν μέλος του ΚΑΚ από το 1992 έως το 2016 και  δήμαρχος του Κριζέβτσι από το 2001.

Εντός των κομματικών εκλογών, ο Χργκ νίκησε τον πρώην Κροάτη Υπουργό Τουρισμού Νταμίρ Μπάις με 555 ψήφους έναντι 374.

Στις 19 Μαρτίου του 2016 έχασε με 188 ψήφους στον πρώτο γύρο των ενδοκομματικών εκλογών, εναντίον του Κρέσο Μπέλιακ που πήρε 339 ψήφους και του Νένατ Μάτιτς που πήρε 225 ψήφους, καθιστώντας τον πλέον πρώην πρόεδρο του κόμματος.
Παρεκκλήσιο της Ιλ Ρουαγιάλ

Το Παρεκκλήσιο της Ιλ Ρουαγιάλ (γαλλικά: "Chapelle de l'île Royale") είναι ιστορικό μνημείο της Γουιάνας, ευρισκόμενο εντός της πόλεως της Καγιέν, επί της Ιλ Ρουαγιάλ.

Το κτίριο κατηγοριοποιήθηκε ως ιστορικό μνημείο μέσω σχετικού νομοθετικού διατάγματος στις 5 Δεκεμβρίου 1979, το οποίο, στην συνέχεια, τροποποιήθηκε μέσω σχετικού νομοθετικού διατάγματος στις 27 Ιουνίου 2000.
Κάτω Κυβίδες

Οι Κάτω Κυβίδες είναι κοινότητα της επαρχίας Λεμεσού στην Κύπρο.
Άγαλμα του Φελίξ Εμπουέ

Το Άγαλμα του Φελίξ Εμπουέ (γαλλικά: "Statue de Félix Éboué") είναι ιστορικό μνημείο ευρισκόμενο επί της Πλατείας των Λαχανοφοινίκων, στην Καγιέν της Γαλλικής Γουιάνας.

Φιλοτεχνήθηκε προς τιμήν του Φελίξ Εμπουέ, σημαντικού πολιτικού από την Γαλλική Γουιάνα. Παρομοίως με την Πλατεία των Λαχανοφοινίκων, το άγαλμα κατηγοριοποιήθηκε ως ιστορικό μνημείο το 1999.
Ζωοδόχος Πηγή

Η Μητέρα Του Χριστού ως Ζωοδόχος Πηγή είναι ένα επίθετο της Θεοτόκου. Ξεκίνησε να χρησιμοποιείται με την αποκάλυψη μιας ιερής πηγής στο Μπαλουκλί της Κωνσταντινούπολης από τη Θεοτόκο σε έναν στρατιώτη που ονομαζόταν Λέων Μάρκελς, ο οποίος αργότερα έγινε ο βυζαντινός αυτοκράτορας Λέων Α΄ (457-474).

Ο Λέων έκτισε την ιστορική εκκλησία Ζωοδόχος Πηγή του Μπαλουκλί στο σημείο εκείνο, στην οποία έγιναν πολυάριθμες θαυματουργές θεραπείες κατά τη διάρκεια των αιώνων, με τη μεσολάβηση της, καθιστώντας μία από τις σημαντικότερες τοποθεσίες προσκυνήματος στην Ελληνική Ορθοδοξία. Έτσι, ο όρος «Ζωοδόχος Πηγή» έγινε ένα επίθετο της Αγίας Θεοτόκου και εκπροσωπήθηκε στην τέχνη της εικονογραφίας.

Η Ζωοδόχος Πηγή εορτάζεται την Παρασκευή του Πάσχα στην Ορθόδοξη Εκκλησία.
Συμμαχία των Ούγγρων της Βοϊβοντίνας

Η Συμμαχία των Ούγγρων της Βοϊβοντίνας ( (VMSZ), ) είναι εθνικό ουγγρικό πολιτικό κόμμα στη Σερβία, το οποίο δραστηριοποιείται κυρίως στην επαρχία της Βοϊβοντίνα. Πρόεδρος είναι ο Ίστβαν Πάστορ. Ο πρώην πρόεδρος του κόμματος Γιόζεφ Κάσα ήταν επίτιμος πρόεδρος του κόμματος μέχρι την ανάκληση του τίτλου του εξαιτίας διάφορων διαφωνιών στα κομματικά ζητήματα.
Κοιμητήριο του Ομπερναί

Το Κοιμητήριο του Ομπερναί (γαλλικά: "Cimetière d'Obernai") είναι ιστορικό μνημείο ευρισκόμενο στο Ομπερναί, εντός του νομού του Κάτω Ρήνου, στη Γαλλία.
Δήμος Στουντενίτσανη

Ο Δήμος Στουντενίτσανη ( , ) είναι δήμος στο κεντρικό μέρος της Βόρειας Μακεδονίας. Αποτελεί μέρος της Περιφέρειας Σκοπίων. Στουντενίτσανη ονομάζεται επίσης το χωριό στο οποίο βρίσκεται η έδρα του Δήμου Στουντενίτσανη.
Γενέθλιος οικία της Αγίας Οντίλ

Η Γενέθλιος οικία της Αγίας Οντίλ (γαλλικά: "Maison natale de Sainte-Odile") είναι ιστορικό μνημείο ευρισκόμενο στο Ομπερναί, εντός του νομού του Κάτω Ρήνου, στη Γαλλία.
Δήμος Τσεντάρ Ζούπα

Ο Δήμος Τσεντάρ Ζούπα ( ; ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Τσεντάρ Ζούπα ονομάζεται επίσης το χωριό στο οποίο βρίσκεται η έδρα του Δήμου Τσεντάρ Ζούπα.
Άρτουρ Άξμαν

Ο Άρτουρ Άξμαν (18 Φεβρουαρίου 1913 - 24 Οκτωβρίου 1996) ήταν Γερμανός Ναζί, αρχηγός της χιτλερικής νεολαίας από το 1940 μέχρι το τέλος του πολέμου, το 1945. Ήταν ο τελευταίος υψηλόβαθμος Ναζί που επέζησε του πολέμου. Γεννήθηκε στη Χάγη της Βεστφαλίας και ήταν γιος ενός υπαλλήλου ασφαλιστικής εταιρίας. Το 1916 η οικογένειά του μετακομίζει στο Βερολίνο, όπου δύο χρόνια αργότερα πεθαίνει ο πατέρας του. Σαν μαθητής ήταν καλός και πήρε υποτροφία για τη συνέχεια της φοίτησης του στο γυμνάσιο. Εντάχθηκε στη χιτλερική νεολαία τον Νοέμβριο του 1928 μετά από μία ομιλία του Γιόζεφ Γκαίμπελς και γίνεται αρχηγός της τοπικής οργάνωσης.
Καπελτούρμ

Το Καπελτούρμ (γαλλικά: "Kappelturm") είναι ιστορικό μνημείο ευρισκόμενο στο Ομπερναί, εντός του νομού του Κάτω Ρήνου, στη Γαλλία.
Τσεντάρ Ζούπα

Η Τσεντάρ Ζούπα (, τουρκικά: Merkez Jupa) είναι χωριό και έδρα στο δήμο της Τσεντάρ Ζούπα στη Βόρεια Μακεδονία. Η πόλη κατοικείται κυρίως από Τούρκους.
Ευρυμέδων ο Ιεροφάντης

Ο Ευρυμέδων ο Ιεροφάντης ήταν Αρχαίος Αθηναίος, εκπρόσωπος της ιερατικής φυλής που επέβλεπε την τέλεση των Ελευσινίων Μυστηρίων. Μαζί με τον Δημόφιλο (εκπρόσωπο της σχολής του Ισοκράτη), ο Ευρυμέδων κατέθεσε κατηγορία ασεβείας, όπως αναφέρεται («γραφή ασεβείας»), κατά του φιλοσόφου Αριστοτέλη μετά τον θάνατο του Μεγάλου Αλεξάνδρου, το 323 π.Χ.. Ως λόγοι αναφέρθηκαν ότι ο Αριστοτέλης είχε ιδρύσει βωμό στον Ερμία, είχε γράψει τον ύμνο στην Αρετή και το επίγραμμα στον ανδριάντα του Ερμία, στους Δελφούς. Ο Αριστοτέλης όμως έφυγε για τη Χαλκίδα προτού γίνει η δίκη του.
Άννα Νέβιλ

Η Ανν Νέβιλ (11 Ιουνίου 1456 - 16 Μαρτίου 1485) βασίλισσα της Αγγλίας ήταν μικρότερη κόρη του Ριχάρδου Νέβιλ, 16ου κόμητος του Γουόρικ και της Άννας Μποσάμπ, 16ης κόμισσας του Γουόρικ. Έγινε πριγκίπισσα της Ουαλίας με τον πρώτο της σύζυγο Εδουάρδος του Ουεστμίνστερ και κατόπιν βασίλισσα της Αγγλίας με τον δεύτερο γάμο της με τον Ριχάρδο Γ΄ της Αγγλίας. Η Άννα Νέβιλ σαν μέλος της ισχυρότατης οικογένειας των Νέβιλ συμμετείχε έντονα στον Πόλεμο των Ρόδων ανάμεσα στον Οίκο της Υόρκης και τον Οίκο του Λάνκαστερ για την διεκδίκηση του Αγγλικού θρόνου, ο πρώτος της γάμος επικύρωσε την συμμαχία των Νέβιλ με τους Λάνκαστερ. Με τον θάνατο του Εδουάρδου Δ΄ της Αγγλίας παντρεύτηκε τον Ριχάρδο, δούκα του Γκλόστερ μικρότερο αδελφό του Εδουάρδου Δ΄ και του Γεωργίου Πλανταγενέτη, 1ου δούκα του Κλάρενς που είχε παντρευτεί την μεγαλύτερη αδελφή της Ισαβέλλα Νέβιλ, δούκισσα του Κλάρενς. Η Άννα Νέβιλ έγινε βασίλισσα της Αγγλίας όταν ο σύζυγος της ανέβηκε στον θρόνο τον Ιούνιο του 1483 ως Ριχάρδος Γ΄ της Αγγλίας μετά την επίσημη διακήρυξη ότι τα παιδιά του Εδουάρδου Δ΄ με την Ελίζαμπεθ Γούντβιλ ήταν μπάσταρδα. Η Άννα πέθανε τον Μάρτιο του 1485 πέντε μήνες πριν τον σύζυγο της, το μοναδικό τους παιδί ήταν ο Εδουάρδος του Μίντλεχαμ που πέθανε πριν την ίδια.
Περούτσιτσα

δεξιά|μικρογραφία|Ο Καταρράκτης Σκάκαβατς (75 μέτρα) στο αρχέγονο δάσος.
Η Περούτσιτσα (Σερβικά Κυριλλικά: Перућица) είναι ένα από τα τελευταία εναπομείναντα παρθένα δάση στην Ευρώπη. Βρίσκεται στη Βοσνία και Ερζεγοβίνη, κοντά στα σύνορα με το Μαυροβούνιο, και αποτελεί μέρος του εθνικού πάρκου Σουτιέσκα. Το δάσος μπορεί μόνο να εξερευνηθεί με μια ομάδα ορειβατών.

Η υψηλότερη καταγγεγραμμένη Ερυθρελάτη (63 μ.), βρίσκεται σε αυτό το δάσος.
Λουίτζι Εϊνάουντι

Ο Λουίτζι Εϊνάουντι ("Luigi Einaudi", 24 Μαρτίου 1874 – 30 Οκτωβρίου 1961) ήταν Ιταλός πολιτικός και οικονομολόγος, που υπηρέτησε ως Πρόεδρος της Ιταλικής Δημοκρατίας από το 1948 ως το 1955.
Πέτροβο

Το Πέτροβο (βουλγαρικά: Петрово) είναι χωριό στη νοτιοδυτική Βουλγαρία. Βρίσκεται στο δήμο Σαντάνσκι της επαρχίας Μπλαγκόεβγκραντ.
Φάτσα

Η Φάτσα (, Φατσά) είναι παραλιακή πόλη της Τουρκίας στις ακτές της Μαύρης Θάλασσας.

Το παλαιότερο γνωστό όνομα της πόλης ήταν Πολεμώνιον, το οποίο πήρε από τον βασιλιά Πολέμωνα Α'.

Είχε πληθυσμό 2.000 - 2.500 κατοίκων (Έλληνες και Τούρκοι από 1.000 περίπου και 350 Αρμένιοι). Μεταξύ των Ελλήνων υπήρχαν αρκετοί του ευαγγελικού δόγματος, οι οποίοι υπάγονταν στην εκκλησιαστική αρχή της Μερζιφούντας. Οι Ορθόδοξοι ανήκαν στη Μητρόπολη Νεοκαισάρειας και Ινέου, με έδρα τα Κωτύωρα. Τα μέλη της ελληνικής κοινότητας κατάγονταν από την Αργυρούπολη, την Οινόη, Τα Κοτύωρα, την Τοκάτη κλπ. και ήταν όλοι ελληνόφωνοι. Βρίσκονταν συγκεντρωμένοι σε δύο συνοικίες στα νοτιοδυτικά της πόλης. Διατηρούσαν οκτατάξιο αρρεναγωγείο και παρθεναγωγείο, ενώ υπήρχε και το εξατάξιο σχολείο των Διαμαρτυρομένων. Η Φάτσα αποτελούσε αγροτικό κέντρο των χωριών της ευρύτερης περιοχής, αλλά και κέντρο εξαγωγικού εμπορίου. Ενδεικτική της φιλοπρόοδης δράσης των κατοίκων ήταν η ίδρυση το 1908 του αναγνωστηρίου "Η Ομόνοια". Οι Έλληνες της Φάτσας από τον Α΄ Παγκόσμιο Πόλεμο έως την Ανταλλαγή υπέστησαν σκληρές δοκιμασίες.
Ζμίτροκ Μπιαντούλα

Ο Σμούελ Γιεφίμοβιτς Πλάβνικ (λευκορωσικά: Самуіл Яфімавіч Плаўнік, Λατσίνκα: Samuił Jafimavič Płaŭnik, 23 Απριλίου 1886 – 3 Νοεμβρίου  1941), περισσότερο γνωστός με το ψευδώνυμο Ζμίτροκ Μπιαντούλα (λευκορωσικά: Змітрок Бядуля), ήταν Εβραίος Λευκορώσος ποιητής και πεζογράφος, πολιτιστικός λειτουργός και πολιτικός ακτιβιστής στο κίνημα ανεξαρτησίας της Λευκορωσίας.

Ο Ζμίτροκ Μπιαντούλα γεννήθηκε Σμούελ Γιεφίμοβιτς Πλάβνικ στις 23 Απριλίου του 1886, στη μικρή πόλη του Πασάντζιετς στο κυβερνείο Βίλνα (τώρα στην επαρχία Λαχόισκ της περιφέρειας Μινσκ) σε μια Εβραϊκή οικογένεια.
Σιμιτλί

Το Σιμιτλί (βουλγαρικά: Симитли) είναι πόλη στην επαρχία Μπλαγκόεβγκραντ στη νοτιοδυτική Βουλγαρία. Έχει πληθυσμό 7.454 κατοίκους και βρίσκεται 17 χλμ. νότια του Μπλαγκόεβγκραντ. Είναι η έδρα του Δήμου Σιμιτλί.
Ραδιοτηλεόραση της Βοϊβοντίνα

μικρογραφία|280x280εσ|Η έδρα της Ραδιοτηλεόρασης της Βοϊβοντίνα
μικρογραφία|280x280εσ|Η έδρα της Ραδιοτηλεόρασης της Βοϊβοντίνα πριν και μετά τους βομβαρδισμούς του ΝΑΤΟ το 1999
μικρογραφία|280x280εσ|Παλιά έδρα της Ραδιοτηλεόρασης της ΒοϊβοντίναΗ Ραδιοτηλεόραση της Βοϊβοντίνα (σερβικά: Радио Телевизија Војводине (РТВ), σερβικά λατινικά: Radio Televizija Vojvodine (RTV), ουγγρικά: Vajdasági rádió és televízió, σλοβακικά: Radio Televizia Vojvodiny, κροατικά: Radio Televizija Vojvodine, ρουμανικά: Radioteleviziunea Voivodinei, ρουθηνικά: Радіо Телебачення Воєводини) είναι ο περιφερειακός δημόσιος ραδιοτηλεοπτικός φορέας στη σερβική επαρχία της Βοϊβοντίνα. Η έδρα της βρίσκεται στο Νόβι Σαντ.
Μεσοκαλοκαιρινή Ώρα Κεντρικής Ευρώπης

Η Μεσοκαλοκαιρινή Ώρα Κεντρικής Ευρώπης (ΜΩΚΕ) είναι ένα από τα ονόματα της ζώνης ώρας UTC+03:00, 3 ώρες μπροστά από τη Συντονισμένη Παγκόσμια Ώρα. Χρησιμοποιήθηκε ως διπλή καλοκαιρινή θερινή ώρα σε πολλές Ευρωπαϊκές χώρες κατά τη δεκαετία του 1940.
Μακαρόνι πο-φλότσκι

Το Μακαρόνι πο-φλότσκι (ρωσικά: "макароны по-флотски", κυριολεκτικά ζυμαρικά ναυτικού στυλ) είναι ρωσικό πιάτο μαγειρεμένων ζυμαρικών (συνήθως μακαρόνια, πέννες ή φουζίλι) αναμεμιγμένο με γέμιση από βρασμένο κιμά (συνήθως βοδινό ή χοιρινό), τηγανητά κρεμμύδια και καρυκευμένο με αλάτι και μαύρο πιπέρι. Αρχικά τρωγόταν στις ναυτικές δυνάμεις και ύστερα το πιάτο έγινε πολύ δημοφιλές στη Ρωσία, λόγω της απλότητας, του χαμηλού κόστους και της ταχύτητας στην προετοιμασία. Το Μακαρόνι πο-φλότσκι έγινε ιδιαίτερα δημοφιλές μετά το Β΄ Παγκόσμιο Πόλεμο κατά τη διάρκεια των χρόνων της φτώχειας στην Σοβιετική Ένωση.
Αλεξάνταρ Όκολιτς

Ο Αλεξάνταρ Όκολιτς ("Aleksandar Okolić") είναι Σέρβος διεθνής πετοσφαιριστής, ο οποίος γεννήθηκε στις 26 Ιουνίου 1993 και αγωνίζεται στη θέση του κεντρικού.
Comillar Kagoj

Η Comillar Kagoj (βεγγαλικά: কুমিল্লার কাগজ) είναι μια καθημερινή εφημερίδα στο Μπαγκλαντές, που δημοσιεύεται από την Κομίλα στη Βεγγαλική γλώσσα. Ιδιοκτήτης και εκδότης είναι ο Μοχαμάντ Αμπούλ Κασέμ. Εκδίδεται σε μορφή ευρύ φύλλου.
Αναξιθέα

Στην ελληνική μυθολογία με το όνομα Αναξιθέα ή Αναξιβίη (κατά τη "Βιβλιοθήκη Απολλοδώρου") αναφέρεται μία από τις 50 κόρες του Δαναού, δηλαδή μία από τις Δαναΐδες. Ως μητέρα της Αναξιθέας αναφέρεται η ανώνυμη Αιθιοπίδα με την οποία είχε σχέση ο Δαναός. Επομένως η Ανθήλεια ήταν ομοθαλής αδελφή του Δωρίου, της Ευίππης, της Μνήστρας, της Νηλούς, της Πειρήνης και της Φάρτιδας.

Από την ένωση της Αναξιθέας με τον Δία γεννήθηκε ο Ώλενος, ο πρώτος κατά τον μύθο βασιλιάς της ομώνυμης πόλεως της αρχαίας Αχαΐας. Η Αναξιθέα παντρεύτηκε τον γιο του Αιγύπτου Αρχέλαο και τον δολοφόνησε με μαχαίρι την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Σταυρολάγκαδο

Το Σταυρολάγκαδο είναι χείμαρρος του Νομού Αχαΐας στη βόρεια Πελοπόννησο.

Πηγάζει από το χαμηλό βουνό (λόφο) Βόλα και ενδιάμεσα στα χωριά Λυγιές και Αγριλιά, που βρίσκονται βόρεια και νότια αντιστοίχως, ενώ εκβάλλει στον Πατραϊκό κόλπο στα όρια των περιοχών των Ροϊτίκων και Μονοδενδρίου. Ο ρους του Σταυρολάγκαδου βρίσκεται νότια-νοτιοδυτικά (ΝΝΔ) της Πάτρας.
Πουρναρολάγκαδο

Το Πουρναρολάγκαδο είναι χείμαρρος της Αχαΐας που αποτελεί παραπόταμο του Πείρου.
Βέλιμιρ Στεπάνοβιτς

Ο Βέλιμιρ Στεπάνοβιτς (7 Αυγούστου 1993) είναι Σέρβος κολυμβητής. 

Γεννήθηκε στο Αμπού Ντάμπι. Επέλεξε να εκπροσωπήσει τη Σερβία στους διεθνείς αγώνες κολύμβησης. Άρχισε να κολυμπάει όταν ήταν μόλις έξι.

Ο Βέλιμιρ διαγωνίστηκε το 2009 στους Ευρωπαϊκούς Αγώνες. Κέρδισε ένα χρυσό μετάλλιο στα 100μ Πεταλούδα και αργυρό στα 100μ. Ελεύθερο. Στους Ολυμπιακούς Αγώνες Νέων 2010, ήταν ο Σέρβος σημαιοφόρος και κέρδισε 2 μετάλλια, αργυρό στα 100μ ελεύθερο και χάλκινο στα 100μ Πεταλούδα ως εκ τούτου, η Ολυμπιακή Επιτροπή της Σερβίας τον κήρυξε καλύτερο νέο αθλητή το 2010.

Στους Μεσογειακούς Αγώνες του 2013 που πραγματοποιήθηκε στη Μερσίνη κέρδισε το χρυσό μετάλλιο στα 200μ. και 400μ. ελεύθερο και 200μ πεταλούδα. Ο Στεπάνοβιτς διαγωνίστηκε το 2013 στο Παγκόσμιο Πρωτάθλημα υγρού στίβου και προκρίθηκε στον ημιτελικό των 200μ. ελεύθερο και 200μ. πεταλούδα, ενώ τερμάτισε 18ος στα 400μ. ελεύθερο. 

Στους Μεσογειακούς Αγώνες 2018 κέρδισε το χρυσό μετάλλιο στα 200 μ ελεύθερο και στα 4×100 ελεύθερο.
Φερτζάνι Σάσσι

Ο Φερτζάνι Σάσσι (γεννήθηκε στις 18 Μαρτίου 1992) είναι Τυνήσιος ποδοσφαιριστής που παίζει αυτήν την περίοδο για την Αλ Νασρ και την εθνική ομάδα Τυνησίας ως αμυντικός μέσος.
Αντιπρόεδρος του Καζακστάν

Ο Αντιπρόεδρος του Καζακστάν ήταν μια πολιτική θέση στο Καζακστάν μεταξύ του 1991 και του 1996.

Ο πρόεδρος Νουρσουλτάν Ναζαρμπάγιεφ εξέδωσε ένα διάταγμα στις 22 Φεβρουαρίου 1996 αφαιρώντας τον Έρικ Ασανμπάγιεφ από τη θέση του.

Σύμφωνα με το Άρθρο 48 του συντάγματος, η προεδρική σειρά διαδοχής είναι τώρα ως εξής:

* 1) Πρόεδρος της Συγκλήτου του Καζακστάν
* 2) Πρόεδρος της Μαζιλίς
* 3) Ο Πρωθυπουργός
Πρώτη Βιεννέζικη Σχολή

Η Πρώτη Βιεννέζικη Σχολή (στις γερμανόφωνες χώρες αναφέρεται ως "Wiener Klassik") είναι μία ονομασία που αποδίδεται σε τρεις κυρίως συνθέτες της Κλασικής περιόδου της Δυτικής μουσικής, στα τέλη του 18ου αιώνα, στη Βιέννη. Οι εν λόγω τρεις συνθέτες είναι οι Γιόζεφ Χάυντν, Βόλφγκανγκ Αμαντέους Μότσαρτ και Λούντβιχ βαν Μπετόβεν. Σε πολλές περιπτώσεις προστίθεται και και τέταρτος συνθέτης, ο Φραντς Σούμπερτ. Πρώτη φορά η παραπάνω ονομασία χρησιμοποιήθηκε από τον Αυστριακό μουσικολόγο Ράφαελ Γκέοργκ Κάισεβετερ, προσθέτοντας στην αρχή μόνο τους δύο πρώτου Αυστριακούς στη λίστα. Κατόπιν, άλλοι συγγραφείς, πρόσθεσαν και τον (Γερμανό) Μπετόβεν. Πρακτικά το "πρώτη", προστέθηκε κι αυτό αργότερα, για να μην υπάρξουν λάθη συμπεράσματα λόγω της Δεύτερης Βιεννέζικης Σχολής.
Ισαβέλλα Νέβιλ, δούκισσα του Κλάρενς

Η Ισαβέλλα Νέβιλ, δούκισσα του Κλάρενς ("Κάστρο Γουόρικ", 5 Σεπτεμβρίου 1451 - 22 Δεκεμβρίου 1476) σύζυγος του Γεωργίου Πλανταγενέτη, 1ου δούκα του Κλάρενς ήταν μεγαλύτερη κόρη του Ριχάρδου Νέβιλ, 16ου κόμητος του Γουόρικ και της Άννας Μποσάμπ, 16ης κόμισσας του Γουόρικ. Η Ισαβέλλα ήταν η μεγαλύτερη αδελφή της Άννας Νέβιλ που έγινε πριγκίπισσα της Ουαλίας με τον γάμο της με τον Εδουάρδο του Ουεστμίνστερ και βασίλισσα της Αγγλίας με τον γάμο της με τον Ριχάρδο Γ΄ της Αγγλίας. Ο φιλόδοξος πατέρας της την αρραβώνιασε (1469) με τον Γεώργιο Πλανταγενέτη, δούκα του Κλάρενς και διάδοχο του Αγγλικού θρόνου, αδελφό του Εδουάρδου Δ΄ της Αγγλίας και του Ριχάρδου του Γκλόστερ. 

Ο βασιλιάς αντιτάχθηκε στον γάμο επειδή έφερε τον ισχυρότατο κόμη του Γουόρικ πολύ κοντά στον θρόνο. Η τελετή έγινε μυστικά στις 11 Ιουλίου 1469 στο Καλαί υπό την διεύθυνση του Γεωργίου Νέβιλ, αρχιεπισκόπου της Υόρκης θείου της Ισαβέλλας. Ο δούκας του Κλάρενς μετά τον γάμο μαζί με τον πεθερό του ενώθηκε με τον Οίκο του Λάνκαστερ και την Μαργαρίτα του Ανζού, σύζυγο του Ερρίκου ΣΤ΄ της Αγγλίας εναντίον του αδελφού του Εδουάρδου Δ΄. Μετά τον γάμο της Άννας μικρότερης αδελφής της Ισαβέλλας με τον Εδουάρδο του Ουεστμίνστερ, πρίγκιπα της Ουαλίας, γιο και διάδοχο του Ερρίκου ΣΤ΄, ο Γεώργιος συμμάχησε με τον αδελφό του αφού είδε ότι ελαττώθηκαν σημαντικά οι πιθανότητες να γίνει βασιλιάς.
Μπίι

Γιγάντιο ομοίωμα του Καζιμπέκ Μπίι στη [[Καραγκάντα]] του [[Καζακστάν]]
Ως Μπίι () αποκαλούνταν οι εκλεγμένοι δικαστές και διοικητές του Καζακστάν. Ο Μπίι είναι κάτω από τους Σουλτάνους στην ιεραρχία.

Πριν από την υιοθέτηση των νομικών κώδικων "Ζέτι Ζαργκί" του Τάουκε Χαν (1680-1718), η ζωή της καζαχικής κοινωνίας ρυθμιζόταν από τους παραδοσιακούς νομοθετικούς κώδικες "Το λαμπερό μονοπάτι του Κασίμ Χαν", "Εσίμ Χανί Εσκί Ζολί". Οι ρίζες του σχηματισμού τους είναι ριζωμένες στην αρχαιότητα, την περίοδο ύπαρξης των Σκυθών, των Ουννο-Σαρματικών φυλών και των κρατικών σχηματισμών στο έδαφος της Κεντρικής Ασίας.
Γιώργος Αλισάνογλου

Ο Γιώργος Αλισάνογλου (Καβάλα το 1975) είναι ποιητής, μεταφραστής και εκδότης (ιδρυτής των εκδόσεων Σαιξπηρικόν). Σπούδασε κοινωνιολογία και πολιτικές επιστήμες και έκανε μεταπτυχιακές σπουδές στις διεθνείς σχέσεις και στην κοινωνική πολιτική. Ζει στη Θεσσαλονίκη. Τον Νοέμβριο του 2005 ίδρυσε και από τότε διευθύνει τις εκδόσεις και το βιβλιοπωλείο Σαιξπηρικόν. Ποίησή του εχει μεταφραστεί σε πολλές γλώσσες, συμπεριλαμβάνεται σε ανθολογίες, ενώ έχει λάβει μέρος σε διάφορα φεστιβάλ και συμπόσια ποίησης στην Ελλάδα και στο εξωτερικό.
Μοχάμεντ Χάμζα

Ο Μοχάμεντ Χάμζα (5 Μαρτίου 1918 – 19 Γεβρουαρίου 1993) ήταν ο δημιουργός του "Τζαλούρ Γκεμιλάνγκ", της Σημαίας της Μαλαισίας. Καταγόταν από το Καμπούνγκ Μελάγιου Ματζιντί, στο Τζοχόρ Μπάχρου του Τζοχόρ.
Μαρία Γκαμπριέλα της Σαβοΐας

Η Μαρία Γκαμπριέλα της Σαβοΐας ("Maria Gabriella di Savoia", 24 Φεβρουαρίου 1940 -) είναι ιστορικός συγγραφέας και κόρη του τελευταίου βασιλιά της Ιταλίας Ουμβέρτου Β΄.
Ινδουισμός στο Αζερμπαϊτζάν

Ο Ινδουισμός στο Αζερμπαϊτζάν έχει συνδεθεί με την πολιτιστική διάχυση στο Δρόμο του Μεταξιού. Ένα από τα απομεινάρια της κάποτε κυρίαρχης Ινδουιστικής και Βουδιστικής κουλτούρας στον Καύκασο είναι το Σουραχάνι, ο χώρος του Ατεσγκάχ του Μπακού.
Σιάχα

Η Σιάχα (επίσημη ονομασία που δόθηκε από το Αυτόνομο Περιφερειακό Συμβούλιο των Μάρα, γενικώς είναι γνωστή ως Σαΐχα) είναι πόλη απογραφής στην Ινδική βορειοανατολική πολιτεία Μιζόραμ. Είναι η έδρα του Αυτόνομου Περιφερειακού Συμβουλίου των Μάρα, ένα από τα τρία αυτόνομα περιφερειακά συμβούλια εντός του Μιζόραμ. Βρίσκεται στο Νοτιοκεντρικό τμήμα της πολιτείας. Η λέξη "Σιάχα" στην τοπική γλώσσα Μάρα προέρχεται από το "Σία" για το Μάσια που σημαίνει ελέφαντας και "χα", που σημαίνει δόντι - ελεφαντόδοντο. Ήταν μέρος όπου βρισκόταν μεγάλη ποσότητα ελεφαντόδοντων. Αν και οι ντόπιοι την αποκαλούν Σιάχα, οι Μίζο την ονομάζουν "Σαΐχα", ο οποίος είναι καθαρά μεταφρασμένος όρος στη γλώσσα Μίζο.

Η Σιάχα είναι εμπορικό κέντρο των Μάρα.
Νόβατσι

Το Νόβατσι () είναι χωριό στη Βόρεια Μακεδονία. Απέχει 11 χλμ. από τη Μπίτολα, που βρίσκεται στο κεντρικό τμήμα της πεδιάδας του Μοναστηρίου. Οι κάτοικοι είναι κυρίως αγρότες και κτηνοτρόφοι, και ορισμένοι από αυτούς απασχολούνται στις τοπικές εγκαταστάσεις. Είναι η έδρα του Δήμου Νόβατσι.

Σύμφωνα με την απογραφή του 2002, ο συνολικός πληθυσμός είναι 1.283.
Ντόλνενι

Η Ντόλνενι (, "Ντόλνενι") είναι χωριό στην κεντρική Βόρεια Μακεδονία, στο κέντρο της πεδιάδας του Πριλάπου, 10 χλμ. βορειοδυτικά της πόλης Πρίλεπ. Είναι η έδρα του Δήμου Ντόλνενι.

Είχε 11.705 κατοίκους το 1994.
Ουιγουρικός εθνικισμός

Η "[[Σημαία του Ανατολικού Τουρκεστάν|Μπλε Σημαία]]" έχει γίνει σύμβολο του κινήματος ανεξαρτησίας του Ανατολικού Τουρκεστάν.
Αυτό το έμβλημα, που χαρακτηρίζει το [[μπασμάλα]] στυλιζαρισμένο ως [[Τουρά|τουγκρά]], μερικές φορές χρησιμοποιείται μαζί με τη σημαία.Ο Ουιγουρικός εθνικισμός, ή κίνημα ανεξαρτησίας του Ανατολικού Τουρκεστάν, είναι η αντίληψη ότι οι Ουιγούροι, μια Τουρκική εθνοτική ομάδα που κατά κύριο λόγο κατοικεί στην περιοχή Σιντσιάνγκ της Κίνας (ή "Ανατολικό Τουρκεστάν"), θα πρέπει να αποτελούν ανεξάρτητο κράτος. Σε αντίθεση με το πληθυσμό των Χαν, κυρίαρχοι σε όλη την Κίνα, οι Ουιγούροι μιλούν την Ουιγουρική γλώσσα και γενικά είναιΜουσουλμάνοι.

Η ιστορία της περιοχής έχει γίνει ιδιαίτερα πολιτικοποιημένη, με Κινεζικά και τα εθνικιστικά Ουιγούρων ιστορικοί συχνά υπερεκτιμούν την έκταση των αντίστοιχων δεσμών των εθνοτικών ομάδων τους με την περιοχή. Στην πραγματικότητα, έχει το σπίτι για πολλές ομάδες σε όλη την ιστορία, με τους Ουιγούρους να φθάνουν από την Κεντρική Ασία κατά τον 10ο αιώνα. Κατά τον 20ό αιώνα αποτελούσαν τη συντριπτική πλειοψηφία του πληθυσμού. Το 1933 και 1944 έγιναν προσπάθειες για να ανακηρυχθεί μια ανεξάρτητη δημοκρατία, αλλά η πρώτη από αυτή κατέρρευσε και η δεύτερη απορροφήθηκε στη Λαϊκή Δημοκρατία της Κίνας το 1949. Οι ομάδες υπέρ της ανεξαρτησίας υποστηρίζουν ότι αυτό συνιστά παράνομη κατοχή.

Από τότε, μια μαζική μετανάστευση ενορχηστρωμένη από το κράτος από το 1950 έως το 1970 έχει φέρει εκατομμύρια Κινέζους Χαν στο Σιντσιάνγκ. Πολλοί Ουιγούροι φέρεται να αισθάνονται σιγά-σιγά εξαλείφονταν ως εθνοτική και πολιτισμική ομάδα, και το Παρατηρητήριο Ανθρωπίνων Δικαιωμάτων περιγράφει "πολυεπίπεδο σύστημα επιτήρησης, ελέγχου και καταστολής της θρησκευτικής δραστηριότητας" που διαπράττεται από το κράτος. Υπολογίζεται ότι πάνω από 100.000 Ουιγούροι κρατούνται αυτή τη στιγμή στα πολιτικά "στρατόπεδα αναμόρφωσης." Η Κίνα δικαιολογεί ότι τέτοιου είδους μέτρα είναι ως απάντηση στην τρομοκρατική απειλή που προέρχεται από εξτρεμιστικές ομάδες αυτονομιστών.

Οι παράγοντες αυτοί έχουν οδηγήσει σε συνεχή σύγκρουση με την αστυνομία και τους Κινέζους Χαν, συμπεριλαμβανομένων των συχνών τρομοκρατικών επιθέσεων και ευρύτερες δημόσιες αναταραχές (όπως οι ταραχές στο Ουρούμτσι τον Ιούλιο του 2009).

Δεν υπάρχει ενιαία Ουιγουρική ατζέντα, και οργανώσεις που υποστηρίζουν το σχηματισμό ενός ανεξάρτητου Ουιγουρικού κράτους ή μεγαλύτερη αυτονομία για τους Ουιγούρους περιλαμβάνουν τόσο μη βίαιες ομάδες όπως το Παγκόσμιο Ουιγουρικό Συνέδριο, με επικεφαλής τον Ραμπίγια Καντίρ, ο οποίος ζει στην εξορία, και ενεργές τρομοκρατικές οργανώσεις όπως το Ισλαμικό Κόμμα του Τουρκιστάν (που συχνά αναφέρεται ως το "Ισλαμικό Κίνημα του Ανατολικού Τουρκεστάν" ή ΙΚΑΤ), το οποίο συχνά βλέπει τον Ουιγουρικό αγώνα ως μέρος μιας ευρύτερης παγκόσμιας τζιχάντ. Ορισμένες ομάδες, όπως η Απελευθερωτική Οργάνωση του Ανατολικού Τουρκεστάν, θεωρούνται ως τρομοκράτες από την Κίνα, αλλά όχι από κάποια άλλη χώρα.
Μόγκιλα

Η Μόγκιλα () είναι χωριό στα νότια της Βόρειας Μακεδονίας. Είναι η έδρα του Δήμου Μόγκιλα. Το χωριό βρίσκεται στην Πελαγονία, βορειοανατολικά της πόλης της Μπίτολα. Έχει ειπωθεί ότι το όνομα προέρχεται από το αρχαίο μακεδονικό «Μόγιλα» που σημαίνει νεκροταφείο, παρόλο που δεν έχει καταγραφεί τέτοια λέξη από τους αρχαίους λεξιλόγους όπως τον Ησύχιο τον Αλεξανδρέα, τον Αμερία, τον Μαρσύα τον Πελλαίο και τον Αθήναιο τον Ναυκρατίτη που έσωσαν περίπου 200 αρχαίες μακεδονικές λέξεις. Πιο πιθανά το όνομα να προέρχεται από το βουλγαρικό «Μόγκιλα» που σημαίνει «τούμπα», «λόφος». Δείτε επίσης ρωσικό «μόγκιλα» με την έννοια του «τάφου», «μνήματος» και το πολωνικό «μόγκιλα» με την έννοια του «τάφου».
Περιστέρα Κράκα

Η Περιστέρα Κράκα (ή Κριάκα) (1860-1938) υπήρξε αρχηγός ανταρτικού σώματος ("καπετάνισσα") Μακεδονομάχων κατά την Μακεδονική επανάσταση του 1878 που είχε αίτημα την κατάργηση της Συνθήκης του Αγίου Στεφάνου με την οποία μεγάλο μέρος της Οθωμανικής Μακεδονίας προσαρτάτο στη Βουλγαρία.
Τουρκικά Ιερά του Μέρκε

Τα Τουρκικά Ιερά του Μέρκε βρίσκονται στο νότιο Καζακστάν, περίπου 37 χιλιόμετρα νότια του σημερινού Μέρκε στην επαρχία Τζαμπίλ. Είναι σε ύψος 3.000 μέτρων στην ορεινή περιοχή του Κιργκίζκι Αλατάου. Υπάρχουν περισσότερα από 170 ιερά σε έκταση σχεδόν 250 τ.χλμ. Οι περιοχές είναι πολύ καλά διατηρημένες αυτή τη στιγμή λόγω της απομόνωσης και της σχετικής δυσκολίας πρόσβασης. Κάθε χώρος μπορεί να περιλαμβάνει μικρές στήλες (μία έως τέσσερις), ενδεχομένως να αντιπροσωπεύουν τους προγόνους θαμμένους από κάτω.
Ο Τρόπος του Καζακστάν

Ο Τρόπος του Καζακστάν είναι ένα βιβλίο από τον Νουρσουλτάν Ναζαρμπάγεφ, Πρόεδρο της Δημοκρατίας του Καζακστάν. Στο βιβλίο, ο Ναζαρμπάγεφ περιγράφει τη διαδικασία της ανεξαρτησίας του Καζακστάν και τον σχεδιασμό και την εκτέλεση των οικονομικών και πολιτικών μεταρρυθμίσεων. "Ο Τρόπος του Καζακστάν" δημοσιεύθηκε στις 18 Μαΐου 2010 και παρουσιάστηκε σε εκδήλωση στο Σαλού στην Ισπανία.

Ο Νουρσουλτάν Ναζαρμπάγεφ δήλωσε ότι: "Αφιερώνω αυτό το βιβλίο για τη νέα μας γενιά - μια ειδική γενιά. Θα έχουν γεννηθεί και ωριμάζουν σε ένα ανεξάρτητο Καζακστάν ήδη. Η εποχή της νιότης σας, είναι η ώρα της ανόδου και της άνθησης της χώρας μας. Έχετε απορροφήσει το πνεύμα του επιτεύγματος και της επιτυχίας. Τα πεπρωμένα σας θα καθορίσουν τη μοίρα της χώρας μας.
Το βιβλίο μου, που περιγράφει γεγονότα του παρελθόντος, είναι βασικά προσανατολισμένο προς το μέλλον. Ελπίζω ότι το βιβλίο μου θα είναι ένα εγχειρίδιο για τους μελλοντικούς ηγέτες του Καζακστάν."
Σχηματισμός Ζιρκιντέκ

Ο Σχηματισμός Ζιρκιντέκ είναι Μεσοζωικός γεωλογικός σχηματισμός στο Καζακστάν. Έχουν ανακτηθεί απολιθώματα Πτεροσαύρων από αυτό το σχηματισμό.
Μιχαήλ Ελευθεριάδης

Ο Μιχαήλ Ελευθεριάδης (Αραβικά: ميشال ألفتريادس) (γεννημένος στις 22 Ιουνίου 1970) είναι Έλληνας-Λιβανέζος πολιτικός, καλλιτέχνης, παραγωγός και επιχειρηματίας. Είναι γνωστός στον αραβικό κόσμο για τις ανορθόδοξες πεποιθήσεις και απόψεις του, οι οποίες δημιούργησαν αντιπαραθέσεις και πυροδότησαν παθιασμένες απαντήσεις από τους υποστηρικτές και τους πολέμιους του. 
Εκπαίδευση και υπόβαθρο
Με Λιβανέζα μητέρα και πατέρα βυζαντινής ελληνικής καταγωγής (που είναι ο δευτερανηψιός του Αγίου Χρυσόστομου Καλαφάτη, Μητροπολίτη Σμύρνης), ο γεννημένος στο Λίβανο Ελευθεριάδης μιλάει έξι γλώσσες και είναι πολυταξιδεμένος. Σπούδασε Καλές Τέχνες και Διαφήμιση στη Νάντη της Γαλλίας και κατέχει μεταπτυχιακό τίτλο στις Τέχνες Γραφικού Σχεδίου και Επικοινωνίας της Ακαδημίας Καλών Τεχνών του Λιβάνου (ALBA).
Καραγκίγιε

Το Καραγκίγιε (καζακικά: Қарақия ойпаты, Καραγκίγια σημαίνει "Μαύρο Σαγόνι" στα Τουρκικά) είναι καρστική τάφρος μήκους 40 χιλιομέτρων κοντά στην Κασπία Θάλασσα. Βρίσκεται περίπου 132 μέτρα κάτω από το επίπεδο της θάλασσας και είναι το χαμηλότερο σημείο στην Κεντρική Ασία, το Καζακστάν, και την πρώην Σοβιετική Ένωση. Είναι επίσης γνωστή ως "Βύθισμα Καραγκίγιε" και "Ορεινή Τάφρος Καραγκίγιε".

Η τάφρος σχηματίστηκε ως διαλυμένος ασβεστόλιθος, δολομίτης και διαλυμένο γύψο σχηματίζοντας λακκούβες, χοάνες και σπηλιές που τελικά κατέρρευσε. Σήμερα η τάφρος διαθέτει χαρακτηριστικά που παράγουν μακριά τα σύννεφα της βροχής που προκαλούνται από τον αέρα που υψώνονται πάνω από αυτό. Υπάρχει μια λίμνη στα νοτιοδυτικά της τάφρου και το ρεύμα αυξάνεται από μία διάτρητη πηγή που εξαφανίζεται πίσω στο έδαφος εντός του ορύγματος.

Η τάφρος κατοικείται από αγρινούς, φίδια, λαγούς, γύπες και άλλα ζώα. Είναι το μόνο μέρος εντός της Χερσονήσου Μανγκισλάκ όπου τα μανιτάρια αναπτύσσονται και αυτά συλλέγονται από τους ντόπιους.
Ριχάρδος Νέβιλ, 16ος κόμης του Γουόρικ

Ο Ριχάρδος Νέβιλ, 16ος κόμης του Γουόρικ ή Γουόρικ ο Παραγωγός βασιλέων, 6ος κόμης του Σόλσμπερι (22 Νοεμβρίου 1428 - 14 Απριλίου 1471), Άγγλος ευγενής, διοικητής και στρατιωτικός ηγέτης ήταν μεγαλύτερος γιος του Ριχάρδου Νέβιλ, 5ου κόμη του Σόλσμπερι και της Αλίκης Μόνταγκιου, 5ης κόμισσας του Σόλσμπερι. Ο Ριχάρδος Νέβιλ ήταν ο πλουσιότερος και ισχυρότερος Άγγλος με ισχυρές διασυνδέσεις πέρα από τα σύνορα. Έγινε πρωταγωνιστής στον Πόλεμο των δύο Ρόδων, αλλάζοντας συνεχώς υποστήριξη· αρχικά ήταν με τον Οίκο της Υόρκης, αλλά στην συνέχεια πήγε με τον Οίκο του Λάνκαστερ. Το κατόρθωμά του να εκθρονίσει δυο βασιλείς από τους δυο διαφορετικούς Οίκους του έδωσε το προσωνύμιο "Παραγωγός βασιλέων". Ο Ριχάρδος του Γουόρικ βρέθηκε στην κεντρική πολιτική σκηνή της Αγγλίας την δεκαετία του 1450 με τους γάμους και την κληρονομιά των θυγατέρων του. Αρχικά ήταν οπαδός του Ερρίκου ΣΤ΄ των Λάνκαστερ βασιλιά της Αγγλίας, αλλά οι διαφωνίες του με τον Εδμόνδο Μπωφόρ, 2ο δούκα του Σόμερσετ τον έστρεψαν στον αντίπαλό του Ριχάρδο δούκα της Υόρκης. Ο Ριχάρδος τού έδωσε την διοίκηση τού Καλαί, που τού έφερε πολλά πλούτη και δόξα. Οι πολιτικές συγκρούσεις κατέληξαν σε επανάσταση, στην οποία ο δούκας της Υόρκης σκοτώθηκε στην μάχη μαζί με τον πατέρα τού κόμη τού Γουόρικ, Ριχάρδο τού Σόλσμπερι (1460). 

Ο μεγαλύτερος γιος τού Ριχάρδου της Υόρκης στέφτηκε σε λίγους μήνες βασιλιάς ως Εδουάρδος Δ΄ της Αγγλίας (1461) με την βοήθεια του κόμη τού Γουόρικ. Ο Ριχάρδος Νέβιλ σύντομα συγκρούστηκε με τον νέο βασιλιά, λόγω του ανεπιθύμητου γάμου με την Ελισάβετ Γούντβιλ. Μετά από μια αποτυχημένη προσπάθεια να ανεβάσει στον θρόνο τον γαμπρό του Γεώργιο δούκα του Κλάρενς στράφηκε στους Λάνκαστερ και βοήθησε τον Ερρίκο ΣΤ΄ να επανέλθει στον θρόνο (1470). Η επιτυχία ήταν πολύ σύντομη και ο Εδουάρδος Δ΄ επέστρεψε δυναμικότερα· ο Ριχάρδος Νέβιλ ηττήθηκε και σκοτώθηκε στις 14 Απριλίου 1471 στην "μάχη τού Νέβιλ". Ο κόμης τού Γουόρικ δεν είχε γιους· η μεγαλύτερη κόρη του Ισαβέλλα Νέβιλ παντρεύτηκε τον Γεώργιο δούκα του Κλάρενς. Η μικρότερη κόρη του Άννα Νέβιλ παντρεύτηκε σε πρώτο γάμο τον Εδουάρδο του Ουεστμίνστερ, που σκοτώθηκε από τον στρατό της Υόρκης σε ηλικία 17 ετών αμέσως μετά τον πεθερό του. Η Άννα προχώρησε σε δεύτερο γάμο με τον μικρότερο αδελφό του Εδουάρδου Δ΄, Ριχάρδο του Γκλόστερ, που ανέβηκε στον θρόνο ως Ριχάρδος Γ΄ της Αγγλίας. Οι ιστορικές γνώμες για τον Ριχάρδο Νέβιλ διαφέρουν· πολλοί τον περιγράφουν εγωκεντρικό, ενώ άλλοι ότι είχε πέσει αφελώς θύμα των βασιλέων. Το βέβαιο είναι, ότι στην εποχή που ζούσε, είχε πολύ ψηλή δημοτικότητα και κέρδιζε εύκολα πολιτική υποστήριξη.
Πάολο Τιριννάντσι

Ο Πάολο Τιριννάντσι (Ρώμη, 22 Απριλίου 1983) είναι Ιταλός πρώην ποδοσφαιριστής. Αγωνιζόταν στην θέση του αμυντικού και τώρα εργάζεται ως προπονητής ποδοσφαίρου.
Γκριγκόριο Παλτρινιέρι

Ο Γκριγκόριο Παλτρινιέρι (5 Σεπτεμβρίου 1994 –) είναι Ιταλός κολυμβητής.

Άρχισε να ασχολείται με την κολύμβηση στην ηλικία των 12 ετών. Έχει κατακτήσει πολλά μετάλλια συνολικά σε παγκόσμια και ευρωπαϊκά πρωταθλήματα, αλλά και σε μεσογειακους, πανεπιστημιακούς και ολυμπιακούς αγώνες.
Εβαρίστο ντε Κίρικο

μικρογραφία|O Σιδηροδρομικός Σταθμός Βόλου, έργο του Εβαρίστο Ντε Κίρικο
Ο Εβαρίστο ντε Κίρικο ή Ευάρεστος Κηρύκος (ιταλικά: Evaristo de Chirico) ήταν Ιταλός μηχανικός. Γεννήθηκε το 1841 στη Κωνσταντινούπολη και πέθανε το 1905, σε ηλικία 64 ετών.
Δέντρο της Γκερνίκα

μικρογραφία|Το Δέντρο της Γκερνίκα σήμερα
Το Δέντρο της Γκερνίκα (βασκικά: "Gernikako Arbola") είναι ιστορικό σύμβολο της επαρχίας της Βισκαΐας που συμβολίζει τον σεβασμό των κατά καιρούς ηγεμόνων της επαρχίας (και από ένα σημείο και μετά ολόκληρης της Χώρας των Βάσκων) στους νόμους της. Παραδοσιακά είναι μια βελανιδιά που εντοπίζεται στο κέντρο της ομώνυμης κωμόπολης έξω από την αίθουσα σύκγλισης της αντιπροσωπευτικής συνέλευσης της Βισκαΐας και αποτέλεσε το μέρος όπου οι φεουδάρχες κύριοι της Βισκαΐας (από τον 11ο μέχρι τον 14ο αιώνα), οι βασιλείς της Καστίλης (από τον 14ο μέχρι και τον 19ο αιώνα), οι Καρλιστές διεκδικητές του ισπανικού θρόνου (κατά τους Καρλικούς πολέμους τον 19ο αιώνα) και οι σύγχρονοι πρόεδροι της Χώρας των Βάσκων (από το 1936 μέχρι σήμερα) ορκίστηκαν σεβασμό στους τοπικούς νόμους. 

Αναφορές στο δέντρο εντοπίζονται ήδη από τον 14ο αιώνα· το σημερινό δέντρο είναι άμεσος απόγονος της βελανιδιάς που φυτεύθηκε το 1742 ενώ έτερα δέντρα που προέρχονται από την ίδια βελανιδιά βρίσκονται σε όλο τον κόσμο. Σχετικός με το δέντρο είναι και ο ομώνυμος ύμνος που για πολλούς Βάσκους και πολιτικούς φορείς χρησιμοποιείται ως αντικατάστατο του επίσημου Ύμνου του έθνους των Βάσκων.
Σημαία της Χώρας των Βάσκων

Η Σημαία της Χώρας των Βάσκων (βασκικά: "ikurriña", νεολογισμός αντίστοιχος με το καταλανικό "senyera") είναι η επίσημη σημαία της αυτοδιοικούμενης περιφέρειας της Χώρας των Βάσκων στην Ισπανία και, κατ' επέκταση, των ιστορικών επτά επαρχιών της ευρύτερης Χώρας των Βάσκων στην βόρεια Ισπανία (κατεξοχήν Χώρα των Βάσκων και Ναβάρα) και νοτιοδυτική Γαλλία. Είναι δημιούργημα του ιδρυτή του Βασκικού Εθνικιστικού Κόμματος Σαμπίνο Αράνα και του αδερφού του Λουίς που τη χρησιμοποίησαν από τα τέλη του 19ου αιώνα ως σύμβολο του βασκικού εθνικισμού και μέχρι σήμερα συνεχίζει να αποτελεί επίσημο σύμβολο και του κόμματος.

Αποτελείται από έναν λευκό σταυρό τοποθετημένο πάνω σε έναν πράσινο σταυρό του Αγίου Ανδρέα με κόκκινο φόντο. Σύμφωνα με τον ίδιο τον Αράνα, το πρώτο στοιχείο συμβολίζει την διαχρονική σχέση των Βάσκων με τον ρωμαιοκαθολικισμό, ο πράσινος σταυρός το Δέντρο της Γκερνίκα (που συνδέεται με τους παραδοσιακούς βασκικούς νόμους) και το κόκκινο φόντο την Βισκαΐα.

Η ίδια σημαία εντοπίζεται στην ανεπίσημη τοπική σημαία του Σαιν-Πιερ και Μικελόν (νήσος που αποικήθηκε από Βάσκους κατά τον 16ο αιώνα) και στην κομητεία Τζόνσον στο Γουαϊόμινγκ των ΗΠΑ.
Ισαβέλλα του Κέιμπριτζ, κόμισσα του Έσσεξ

Η Ισαβέλλα του Κέιμπριτζ, κόμισσα του Έσσεξ (1409 - 2 Οκτωβρίου 1484) ήταν μεγαλύτερο παιδί και μοναδική κόρη του Ριχάρδου του Κέιμπριτζ και της Άννας Μόρτιμερ, αδελφή του Ριχάρδου της Υόρκης. Η Ισαβέλλα του Κέιμπριτζ ήταν από τον πατέρα της δισέγγονη του Εδουάρδου Γ΄ της Αγγλίας μέσω του τέταρτου γιου του Εδμόνδου του Λάνγκλεϊ και της πρώτης συζύγου του Ισαβέλλας της Καστίλης. Η μητέρα της ήταν κόρη του Ρογήρου Μόρτιμερ, 4ου κόμη του Μαρς εγγονού του Λάιονελ της Αμβέρσας και της Ελεονώρας Χόλλαντ εγγονής της Ιωάννας του Κεντ. 

Ο πατέρας της Ισαβέλλας Ριχάρδος του Κέιμπριτζ αποκεφαλίστηκε στις 5 Αυγούστου 1515 λόγω της συμμετοχής του στην "Συνωμοσία του Σαουθάμπτον" εναντίον του Ερρίκου Ε΄ της Αγγλίας, τα εδάφη του και οι τίτλοι του κατασχέθηκαν. Ο αδελφός της Ισαβέλλας Ριχάρδος που ήταν τότε μόλις τεσσάρων ετών έγινε διάδοχος του πατέρα του. Σε λίγους μήνες μετά τον θάνατο του πατέρα της ο θείος της Εδουάρδος του Νόργουιτς έπεσε στις 25 Οκτωβρίου 1415 στην "μάχη του Αζενκούρ" άτεκνος, ο αδελφός της Ριχάρδος έγινε και δικός του διάδοχος.
Τζον Φλάναγκαν

Ο Τζον Φλάναγκαν (28 Ιανουαρίου 1868 – 4 Ιουνίου 1938) ήταν Αμερικανός αθλητής του στίβου. Συμμετείχε στους Αγώνες της 2ης, 3ης και 4ης Ολυμπιάδας, κατακτώντας συνολικά 3 χρυσά μετάλλια στη σφυροβολία και 1 αργυρό στη ρίψη βαρών.
Προσεχώς Βουλγάρες

Το Προσεχώς Βουλγάρες ήταν σκηνική παραγωγή του Έλληνα τραγουδιστή και περφόρμερ Τζίμη Πανούση, που παρουσιάστηκε την άνοιξη του 1997 (έναρξη 2 Απριλίου) στην αθηναϊκή μουσική αίθουσα «Μύλος», στο τέρμα της οδού Πατησίων. Η παράσταση της 7ης Μαΐου 1997 ηχογραφήθηκε και βιντεοσκοπήθηκε και κυκλοφόρησε στο εμπόριο σε CD και DVD το 2013. Τον Τζίμη Πανούση πλαισίωναν επί σκηνής οι μουσικοί: Σπύρος Πάζιος (από τα ιδρυτικά μέλη των Μουσικών Ταξιαρχιών) στην ηλεκτρική κιθάρα, Αλέκος Παρασκευόπουλος στα ντραμς, Ηλίας Αχλαδιώτης στο μπάσο και Βασίλης Γκίνος στα πλήκτρα. 

Η παράσταση, που αυτοχαρακτηριζόταν σαρκαστικά «κοινωνικό δράμα», ήταν «εικονοκλαστική», ενταγμένη στο κοινωνικό πλαίσιο της εποχής. Η έμφαση δινόταν στο γεγονός ότι, πολλές κοπέλες από τις χώρες της Ανατολικής Ευρώπης και την πρώην Σοβιετική Ένωση, αναζητώντας ένα καλύτερο μέλλον ύστερα από την κατάρρευση του «υπαρκτού σοσιαλισμού», είχαν κατακλύσει την Ελλάδα, ως προϊόν έτοιμο προς κατανάλωση και εκμετάλλευση, προσωπική και επιχειρηματική. Ο τίτλος της παράστασης ήταν μια σατιρική αναφορά στην πραγματικότητα της «διψασμένης για φρέσκια αλλοδαπή σάρκα γερασμένης ελληνικής επαρχίας, αυτής, όπου από τις αρχές της δεκαετίας του '90 πλημμύρισε με έμψυχα βαλκανικά και ρωσικά “προϊόντα” ανοιχτά προς κάθε χρήση και κατάχρηση».
Διοίκηση Αχαΐας

H Διοίκηση Αχαΐας υπήρξε παλαιότερη διοικητική διαίρεση του Ελληνικού κράτους.
Τζανατάς

Το Τζανατάς (καζακικά: Жаңатас, Zhanatas, ρωσικά: Жанатас) είναι πόλη στην επαρχία Σαρίσου της περιφέρειας Τζαμπίλ του νότιου Καζακστάν. Βρίσκεται στην έρημο, στα βορειοδυτικά της περιφέρειας, στα σύνορα με τη Περιφέρεια Νότιου Καζακστάν. Το όνομά του σημαίνει "Νέα πέτρα" στα καζακικά, αναφερόμενος στα φωσφορικά κοιτάσματα που βρέθηκαν πρόσφατα. Το Τζανατάς είναι το διοικητικό κέντρο της επαρχίας. Ο πληθυσμός είναι 20.731 άτομα σύμφωνα με την απογραφή του 2009, σημαντικά μειωμένος από τους 25.927 κατοίκους στην απογραφή του 1999.
Διοίκηση Κυλληνίας

H Διοίκηση Κυλληνίας ήταν παλαιότερη διοικητική διαίρεση του ελληνικού κράτους.
Ένωση Συγγραφέων του Καζακστάν

Η Ένωση Συγγραφέων του Καζακστάν (καζακικά: Қазақстан жазушылар одағы, ρωσικά: Союз писателей Казахстана) είναι λογοτεχνική οργάνωση του Καζακστάν, που ιδρύθηκε τη δεκαετία του 1930. Από την ίδρυσή της, τουλάχιστον 750 κορυφαίοι συγγραφείς του Καζακστάν έχουν συνδεθεί με την ένωση.
Εθνική Ακαδημία Τεχνών του Καζακστάν

Η Εθνική Ακαδημία Τεχνών του Καζακστάν, ονομασμένη προς τιμή του Τ. Κ. Ζουργκένοφ, είναι η κύρια σχολή θεάτρου, ταινιών, δράματος, καλών τεχνών και σχεδίου στο Αλμάτι του Καζακστάν.

Η Ακαδημία (Καζακικά: Т. Қ. Жүргенов атындағы Қазақ ұлттық өнер академиясы) ξεκίνησε ως θεατρική σχολή του Ινστιτούτο Τεχνών Κουρμαγνκάζι το 1955. Το ινστιτούτο τεχνών σήμερα είναι γνωστό ως Εθνικό Ωδείο. Ονομάστηκε προς τιμήν του Τεμιρμπέκ Ζουργκένοφ (1898-1939) το 1989.